text: Bo Spellerberg viser landsholdsform og scorer 10 mål
  12 december 2015 kl. 11.39
  Bo Spellerberg viste landsholdsform, da han fredag aften scorede 10 mål for KIF København Kolding.
  Fredag var i det hele taget en god dag for Bo Spellerberg. Først kom han atter ind i landsholdsvarmen, da  landstræner Gudmundur Gudmundsson ved middagstid satte navne på de 28 mand, der er i spil til at komme med til EM for herrer i Polen til januar 2016. 
  Senere scorede Spellerberg ikke færre end 10 mål, da  KIF København Kolding i Helsingør sikkert slog Nordsjælland i ligaen. KIF København Kolding vandt 29-20.
  Med sejren er KIF en del af et felt på i alt fire hold med 20 point, der jagter topholdet Team Tvis Holstebro, der har 22 points.
  Nordsjælland-KIF Kolding 20-29 (9-15):
  Nordsjælland: Cornelius Aastrup 7 (5), Anders Mose 5, Morten Thrane 4, NichlasPoulsen 2, Dan Bech Hansen 1, Jonas Løkken 1.KIF Kolding: Bo Spellerberg 10 (3), Torsten Laen 4, Magnus Landin Jacobsen 4,Simon Edelberg Jensen 4, Lukas Karlsson 3, Lasse Andersson 2, Cyril Viudes 2.Udvisninger: Nordsjælland 2, KIF Kolding 2.Tilskuere: 747.
  
  